laion/Wikipedia-Exotic huggingface dataset:
সুদর্শন চক্র

সুদর্শন চক্র (সংস্কৃত: सुदर्शन चक्र, আইএএসটি: Sudarśana cakra; "শুভ দৃষ্টির চাকতি") হল একটি ঘূর্ণায়মান, ১০৮ টি দারযুক্ত আকাশী চাকতি, হিন্দু শাস্ত্রে বিষ্ণু ও কৃষ্ণের কাছে এই চক্র লক্ষ্য করা যায়। সুদর্শন চক্রটি সাধারণত বিষ্ণুর তিন হাতের শঙ্খ , গদা এবং পদ্ম থাকে এবং বাকি একটি হাতে এই সুদর্শন চক্র থাকে। পুরাণ মতে অন্যায়-অশুভ শক্তির দমন এবং শান্তি প্রতিষ্ঠার জন্য বিষ্ণু সুদর্শন চক্র ব্যবহার করেন। বিভিন্ন সময়ে তিনি চক্রটির মাধ্যমে অনেক অসুর বধের মাধ্যমে স্বর্গ এবং মর্ত্যে শান্তি প্রতিষ্ঠা করেছেন। তাই বৈষ্ণবীয় ঐতিহ্য মেনে আজও বহু বিষ্ণুমন্দিরের শীর্ষভাগে সুদর্শন চক্রের প্রতীকস্বরূপ একটি ধাতুনির্মিত চক্র বা বলয় স্থাপন করা হয় সকল অশুভ শক্তির হাত থেকে সুরক্ষা পাবার জন্য । এর উল্লেখযোগ্য নিদর্শন পুরীর জগন্নাথ মন্দিরের চূড়ার নীলচক্রটি ।   সুদর্শন শব্দটি সংস্কৃত ভাষা থেকে এসেছে। সংস্কৃত সু এবং দর্শন শব্দের সমন্বয়ে সুদর্শন শব্দটি গঠিত হয়েছে। এখানে সু (सु)অর্থ  "ভালো বা মঙ্গল'' এবং দর্শন(दर्शन) অর্থ "দৃশ্যমান" । অর্থাৎ সুদর্শন শব্দের অর্থ "মঙ্গলময় দর্শন।" আবার চক্র শব্দটি সংস্কৃত চো এবং কু এর সমন্বয়ে গঠিত হয়েছে। এখাএন চো (चृ:) শব্দের অর্থ "চলাচল" এবং কু শব্দের অর্থ সম্পাদন করা। অর্থাৎ, চক্র অর্থ এমন কিছু যা চলাচল করতে সক্ষম। বেদ এবং পুরানে উল্লেখিত দেবতাদের অস্ত্রগুলোর মধ্যে সুদর্শন চক্রই একমাত্র অস্ত্র যা নিজ হতে চলাচল করতে পারে।  সুদর্শন চক্র সম্পর্কিত অনেকগুলো পৌরানিক কাহিনীর উল্ল্যেখ পাওয়া যায় সুদর্শন চক্রটি তৈরি করেছিলেন হিন্দু স্থাপত্যের দেবতা বিশ্বকর্মা। বিশ্বকর্মার কন্যা সংজ্ঞা হিন্দু দেবতা সূর্যকে বিবাহ করেছিলেন। কিন্তু সূর্যের প্রচন্ড তাপের জন্য তিনি দেবতা সূর্যের কাছে যেতে পারতেন না। তখন তিনি তার পিতা বিশ্বকর্মার কাছে তার এই অপারগতার কথা জানালেন। তখন বিশ্বকর্মা সূর্যকে হস্তগত করেন এবং তার ঔজ্জ্বল্য নষ্ট করে দেন। যার ফলে সংজ্ঞা সূর্যের কাছে যেতে সক্ষম হয়েছিলেন।  সুর্যের তাপ এবং আলো নষ্ট হওয়ার পর বিশ্বকর্মা কিছু  অবশিষ্টাংশ পান। যা দিয়ে তিনি ৩টি পবিত্র দ্রব্য তৈরি করেন। যথা; ১। পুষ্পক রথ (দেবতাদের বাহন) ২। ভগবান শিবের ত্রিশুল ৩।  তৃতীয়তে তিনি ভগবান বিষ্ণুর সুদর্শন চক্র তৈরি করেন। হিন্দুপুরাণে সুদর্শন চক্রকে সবথেকে শক্তিশালী অস্ত্র হিসেবে উল্ল্যেখ করা হয়েছে। শ্রীবল্লভাচার্য কৃত সুদর্শন কবচ মন্ত্রে বলা হয়েছে , ভগবান বিষ্ণুর হস্তধৃত সুদর্শন চক্র ব্রহ্মাস্ত্র , নারায়ণাস্ত্র , পাশুপত অস্ত্র , অঘোরাস্ত্র , মৃড়াস্ত্র , যমদণ্ড ,কালপাশ আদি সমস্ত ভয়ংকর দিব্যাস্ত্রকে পরাভূত করতে সমর্থ । এই চক্রকে তিনি উগ্র-প্রলয়-কালাগ্নি-রৌদ্র-বীরভদ্রাবতার পূর্ণব্রহ্ম নামেও অাখ্যায়িত করেছেন । তামিল ভাষায় সুদর্শন চক্রকে চক্রথালবর " বলা হয়ে থাকে । চক্ররাজ , নীলচক্র , মহাজ্বাল ইত্যাদি নামেও বিষ্ণুর এই অস্ত্রটি সুপ্রসিদ্ধ । সুদর্শন চক্র সূর্যের অংশ থেকে নেওয়া হয়েছে এছাড়াও এটি শ্রী বিষ্ণুর একটি প্রিয় অস্ত্র। "সংরক্ষণাগারভুক্ত অনুলিপি"। ২৮ জুন ২০১৫ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৫।
সিওয়ান জেলা

সিওয়ান জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর সিওয়ান। সিওয়ান জেলা ১৯৭২ সাল থেকে বিহারের সারন বিভাগের অন্তর্গত। ভারতের প্রথম রাষ্ট্রপতি ড. রাজেন্দ্র প্রসাদ এই জেলার জিরাদেইয়ের বাসিন্দা ছিলেন। আলি বক্সের নামানুসারে এই জেলা আগে আলিগঞ্জ সিওয়ান নামে পরিচিত ছিল। সিওয়ান জেলা বিহারের পশ্চিম প্রান্তে অবস্থিত। প্রাচীন কালে এটি কোশল রাজ্যের অন্তর্গত ছিল। পূর্বে সিওয়ান জেলা সারন জেলার একটি মহকুমা ছিল। ১৯৭৬ সালে এটি পৃথক জেলার মর্যাদা পায়। সিওয়ান শব্দটি এসেছে শিবমন নামে এক বান্ধ রাজার নাম অনুসারে। শিবমনের উত্তরসূরিরা বাবরের আগমনের আগে অবধি এই অঞ্চলে রাজত্ব করতেন। সিওয়ানের মহারাজগঞ্জ মহকুমাটিকে এই রাজাদের রাজধানী মনে করা হয়। সম্প্রতি এই জেলার ভেরবানিয়া গ্রামে বিষ্ণুর একটি প্রাচীন মূর্তি পাওয়া গিয়েছে।। ১৭৯০-এর দশকে গোর্খা রাজারা সিওয়ান রাজ্য সাময়িকভাবে দখল করেছিলেন। তারপর এখানে ব্রিটিশ আধিপত্য স্থাপিত হয়। বর্তমানে এই অঞ্চলে যাদব ও রাজপুত জাতির লোকেরা বাস করে। খ্রিস্টীয় ৮ম শতাব্দীতে সিওয়ান কাশী রাজ্যের অন্তর্গত ছিল। ১৩শ শতাব্দীতে এখানে মুসলমানেরা আসে। ১৫শ শতাব্দীতে সিকন্দর লোদি এই অঞ্চল জয় করেন। বাবর যুদ্ধ জয় সেরে ফেরার পথে সিওয়ানের কাছে ঘর্ঘরা নদী পার করেন। ১৭শ শতাব্দী শেষে এই অঞ্চলে ডাচেরা আসে। তারপরই এই অঞ্চলে ব্রিটিশরা আসে। ১৭৬৫ সালে বক্সারের যুদ্ধে জয়লাভ করে ব্রিটিশরা বাংলা ও বিহারের আধিপত্য অর্জন করলে, সিওয়ান ব্রিটিশদের অধীনস্থ হয়। সিপাহি বিদ্রোহে সিওয়ান গুরুত্বপূর্ণ স্থান গ্রহণ করেছিল। ১৯২০ সালে অসহযোগ আন্দোলনেও সিওয়ান গুরুত্বপূর্ণ ভূমিকা গ্রহণ করে। সিওয়ান জেলার আয়তন ২,২১৯ বর্গকিলোমিটার (৮৫৭ মা২)। সিওয়ান জেলা দুটি মহকুমায় বিভক্ত। এগুলি হল: সিওয়ান ও মহারাজগঞ্জ। ২০১১ সালের জনগণনা অনুসারে, সিওয়ান জেলার জনসংখ্যা ৩,৩১৮, ১৭৬। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১০১ তম। জেলার জনঘনত্ব ১,৪৯৫ জন প্রতি বর্গকিলোমিটার (৩,৮৭০ জন/বর্গমাইল)। ২০০১-২০১১ দশকে এই জেলার জনসংখ্যা বৃদ্ধির হার ছিল ২২.২৫%। সিওয়ান জেলার লিঙ্গানুপাতের হার প্রতি ১০০০ পুরুষে ৯৮৪ জন মহিলা এবং সাক্ষরতার হার ৭১.৫৯%। [১] "সংরক্ষণাগারভুক্ত অনুলিপি"। ১৭ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৫।  Law, Gwillim (২০১১-০৯-২৫)। "Districts of India"। Statoids। সংগ্রহের তারিখ ২০১১-১০-১১।  http://www.indianexpress.com/news/this-week-bihar/1118304/ Srivastava, Dayawanti et al. (ed.) (২০১০)। "States and Union Territories: Bihar: Government"। India 2010: A Reference Annual (54th সংস্করণ)। New Delhi, India: Additional Director General, Publications Division, Ministry of Information and Broadcasting (India), Government of India। পৃষ্ঠা 1118–1119। আইএসবিএন 978-81-230-1617-7। সংগ্রহের তারিখ ২০১১-১০-১১। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  Siwan Information Portal টেমপ্লেট:Saran Division টেমপ্লেট:Saran Division topics
৩৩তম জাতীয় চলচ্চিত্র পুরস্কার (বাংলাদেশ)

৩৩তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৩তম আয়োজন; যা ১১ ফেব্রুয়ারি ২০১০ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে; যেখানে সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। বাংলাদেশের চলচ্চিত্রশিল্পে উল্লেখযোগ্য সৃষ্টিশীল অবদানকে উত্সাহী ও স্বীকৃতি দিতে শ্রেষ্ঠ চলচ্চিত্র, শ্রেষ্ঠ পরিচালক, শিল্পী ও কলাকুশলীদের ২৭টি বিভাগে ২০০৮ সালের জাতীয় চলচ্চিত্র পুরস্কার প্রদানের জন্য বাংলাদেশ সরকার ২ নভেম্বর ২০০৯ সালে তথ্য মন্ত্রণালয়ের অতিরিক্ত সচিবকে সভাপতি করে ১১ সদস্যের একটি জুরি বোর্ড গঠন করে। পরে ১১ ফেব্রুয়ারি ২০১০ সালে ২৩টি শাখায় ২৪টি পুরস্কার প্রদানের কথা ঘোষণা করা হয়। শিশু শিল্পী শাখায় বিশেষ পুরস্কার - মৃধা ইবশার নাওয়ার ওয়াফা (চলচ্চিত্র - আমার আছে জল) ১১তম মেরিল-প্রথম আলো পুরস্কার ইফাদ ফিল্ম ক্লাব পুরস্কার বাবিসাস পুরস্কার "জাতীয় চলচ্চিত্র পুরস্কার ২০০৮ ঘোষণা"। প্রথম আলো। ২০১২-০৪-০৩। ২০১৩-১০-১৯ তারিখে মূল থেকে আর্কাইভ করা। সংগ্রহের তারিখ অক্টোবর ১, ২০১৫।  রাশেদ শাওন। "চার দশকে আমাদের সেরা চলচ্চিত্রগুলো"। বিডিনিউজ টোয়েন্টিফোর ডটকম। ২৮ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ নভেম্বর ৪, ২০১২।
রায়ান সাইডবটম

রায়ান জে সাইডবটম (ইংরেজি: Ryan Sidebottom; জন্ম: ১৫ জানুয়ারি, ১৯৭৮) পশ্চিম ইয়র্কশায়ারের হাডার্সফিল্ড এলাকায় জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। দলে তিনি মূলতঃ বামহাতি ফাস্ট-মিডিয়াম বোলার। পাশাপাশি বামহাতে ব্যাটিংয়ে পারদর্শী তিনি। বর্তমানে ইয়র্কশায়ারের প্রতিনিধিত্ব করছেন রায়ান সাইডবটম। ২০০১ সালে পাকিস্তানের বিপক্ষে তার টেস্ট অভিষেক ঘটে। কিন্তু ঐ খেলায় তিনি কোন উইকেট লাভে ব্যর্থ হয়েছিলেন ও ছয় বছর দলের বাইরে অবস্থান করেন। এরফলে তিনি এক টেস্টের বিস্ময়কারী হিসেবে বিবেচিত হচ্ছিলেন। ২০০৭ সালে ম্যাথু হগার্ডের আঘাতজনিত অনুপস্থিতিতে পুনরায় দলের সদস্য মনোনীত হন। প্রথম ইনিংসেই তিনি চারটি উইকেট লাভে সক্ষমতা দেখান। পরের দুই বছরেরও অধিক সময় ইংল্যান্ড দলের অন্যতম বোলারের মর্যাদা পান। ৮ মার্চ, ২০০৮ তারিখে নিজস্ব একাদশ টেস্টে টেস্ট ক্রিকেটের ইতিহাসে ৩৭তম হ্যাট্রিক লাভ করেন। স্বাগতিক নিউজিল্যান্ডের বিপক্ষে তিনি এ কীর্তিগাঁথা রচনা করেন। ২৪ মার্চ একই সিরিজে তৃতীয়বারের মতো পাঁচ-উইকেট পান ও নিউজিল্যান্ডের মাটিতে যে-কোন ইংরেজের পক্ষে পাঁচ-উইকেট লাভে নতুন রেকর্ড গড়েন। ২০০৯ সালে আঘাতের কারণে টেস্ট দলের বাইরে অবস্থান করতে বাধ্য হন। অতঃপর ২০ সেপ্টেম্বর, ২০১০ তারিখে আন্তর্জাতিক ক্রিকেট থেকে অবসর নেন সাইডবটম। এ সময়ে ইংল্যান্ডের পক্ষে ২২ টেস্টে অংশ নিয়েছিলেন ও ২০১০ সালের আইসিসি বিশ্ব টুয়েন্টি২০ প্রতিযোগিতায় শিরোপা জয়ী ইংল্যান্ড দলের সদস্য ছিলেন। Simon Briggs (৩০ জুলাই ২০০৭)। "Timely summit for Ashes showdown"। London: Telegraph.co.uk। ২১ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৩-০৯।  Facey, David (৭ মে ২০০৮)। "He's Sexual Chocolate"। The Sun। London।  Cricinfo - Glowing in the cold "Ryan Sidebottom retires from international cricket"। Cricinfo.com। ২০ সেপ্টেম্বর ২০০৭। সংগ্রহের তারিখ ২০০৮-১০-২১।  স্টুয়ার্ট ব্রড আইসিসি পুরস্কার এক টেস্টের বিস্ময়কারী উইজডেন বর্ষসেরা ক্রিকেটার টেস্ট ক্রিকেটে হ্যাট্রিকের তালিকা Ryan Sidebottom Cricket Academy ওয়েব্যাক মেশিনে আর্কাইভকৃত ১০ জানুয়ারি ২০১৬ তারিখে ক্রিকেটআর্কাইভে রায়ান সাইডবটম (সদস্যতা প্রয়োজনীয়) (ইংরেজি) ইএসপিএনক্রিকইনফোতে রায়ান সাইডবটম (ইংরেজি)
ডিমলা সরকারি বালিকা উচ্চ বিদ্যালয়

ডিমলা সরকারি বালিকা উচ্চ বিদ্যালয় বাংলাদেশের নীলফামারী জেলার একটি শীর্ষস্থানীয় বালিকা বিদ্যালয়। ডিমলা উপজেলায় নারী শিক্ষা বিস্তারের লক্ষে ১৯৭২ সালে ডিমলা বালিকা বিদ্যালয় নামে প্রতিষ্ঠিত হয়। বিদ্যালয়টি ১৯৮৫ সালে জাতীয়করণ করা হয়। একটি একলতলা বিশিষ্ট ভবন একটি তিনতলা বিশিষ্ট ভবন ও একটি নির্মাণাধীন ৫ তলা ভবন প্রতি বছর ডিসেম্বর মাসের শেষের দিকে ৬ষ্ঠ শ্রেণীতে ভর্তির জন্য ভর্তি পরীক্ষা অনুষ্ঠিত হয়। বার্ষিক ক্রীড়া প্রতিযোগিতা সাংস্কৃতিক সংগঠন গার্লস গাইড "নীলফারীর দুটি শিক্ষাপ্রতিষ্ঠান"। বাংলানিউজ২৪.কম। ৩০ ডিসেম্বর ২০১৪। সংগ্রহের তারিখ ২০ অক্টোবর ২০১৫। [স্থায়ীভাবে অকার্যকর সংযোগ] টেমপ্লেট:নীলফামারী জেলার শিক্ষাপ্রতিষ্ঠান
হরিহরণ

হরিহরন অনন্ত সুব্রহ্মণি (তামিল: ஹரிஹரன்; জন্ম: ৩ এপ্রিল ১৯৫৫) হলেন ভারতীয় চলচ্চিত্রের একজন নেপথ্য গায়ক। তিনি মালায়ালম, কন্নড, মারাঠি, ভোজপুরি এবং তেলুগু চলচ্চিত্রের একজন প্রতিষ্ঠিত গজল গায়ক, এবং ভারতীয় ফিউশন সঙ্গীতের অন্যতম পুরোধা ব্যক্তি। তিনি ভারত সরকার কর্তৃক পদ্মশ্রী পুরস্কারসহ দুইবার জাতীয় চলচ্চিত্র পুরস্কার লাভ করেন। "Padma Awards" (পিডিএফ)। Ministry of Home Affairs, Government of India। ২০১৫। নভেম্বর ১৫, ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ জুলাই ২১, ২০১৫।  "Artist biography: Hariharan" ওয়েব্যাক মেশিনে আর্কাইভকৃত ২ মার্চ ২০১২ তারিখে, Indianmusicinfo.com; retrieved 28 January 2011. উইকিমিডিয়া কমন্সে হরিহরণ সংক্রান্ত মিডিয়া রয়েছে। ইন্টারনেট মুভি ডেটাবেজে হরিহরণ (ইংরেজি)
ফিজি হিন্দি

ফিজি হিন্দি ভাষা (রোমান হিন্দি ভাষায়: Fiji Hindi; হিন্দি ভাষায়: फिजी हिन्दी) ইন্দো-ইরানীয় তথা ইন্দো-আর্য্য ভাষাপরিবারের হিন্দুস্থানী শাখার মধ্যম ও পূর্ব হিন্দুস্থানী দলের একটি সদস্য ভাষা। এই ভাষাটি ভারতীয় বংশোদ্ভূত ফিজিয় নাগরিকদের-দ্বারা সর্বাধিক ব্যবহৃত ভাষা। ফিজি হিন্দিতে মূলত ফিজির এবং পার্শ্ববর্তী অঞ্চলের প্রায় ৩ লক্ষ ৮০ হাজার লোক কথা বলেন। ভারতবর্ষে প্রচলিত ফিজি হিন্দির উপভাষাটি ভোজপুরী সহ অন্যান্য নামে পরিচিত। হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Fiji Hindi"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  উইকিপিডিয়া মুক্ত বিশ্বকোষ-এর ফিজি হিন্দি সংস্করণ এথ্‌নোলগে ফিজি হিন্দি
সুসং কলেজ

সুসং সরকারি কলেজ দুর্গাপুর উপজেলার একটি ঐতিহ্যবাহী শিক্ষা প্রতিষ্ঠান। এটি দুর্গাপুর উপজেলার একমাত্র সরকারি মহাবিদ্যালয়। কলেজটি শহরের প্রাণকেন্দ্রেই অবস্থিত। পার্শ্ববর্তী সড়কটির নাম দেওয়া হয়েছে কলেজ রোড; যা সাধুপাড়ায় ১নং ওয়ার্ডের অন্তর্ভুক্ত। স্থানীয় শিক্ষার্থীদের চাহিদার কথা মাথায় রেখে ১৯৭০ সালে এই কলেজটি প্রতিষ্ঠা করা হয়। শুরুতে কলেজটির নাম Susung College থাকলেও বর্তমানে এটিকে Susang College করা হয়েছে। কলেজে একটি প্রশাসনিক ভবন রয়েছে; যেটি কলেজের উত্তরপার্শ্বে অবস্থিত। মূল কলেজটি ছয়টি একাডেমিক ভবনে বিভক্ত; যার দু'টি বিজ্ঞান বিভাগের শিক্ষা কার্যক্রম পরিচালিত হয়। এগুলোতে বিভিন্ন ল্যাবও রয়েছে। অন্যান্য ভবনগুলোতে সব বিভাগের ক্লাসের জন্যে ব্যবহৃত হয়। কলেজের সূচনালগ্ন থেকে একটি সমৃদ্ধ লাইব্রেরি রয়েছে; যাতে বিচিত্র বইয়ের সংগ্রহ আছে। সুসং কলেজ দুর্গাপুর উপজেলার অন্যতম সেরা শিক্ষা প্রতিষ্ঠান যেখানে উচ্চ মাধ্যমিক স্তরের পাশাপাশি স্নাতক কোর্স চালু রয়েছে। বর্তমানে এতে বিএ, বিএসসি, বিএসএস ও বিকম কোর্স সম্পন্ন করার ব্যবস্থা আছে। খেলাধুলায় সুসং কলেজ বেশ প্রসিদ্ধ। কলেজে রয়েছে একটি বিশাল মাঠ যাতে ফুটবল, ক্রিকেট প্রভৃতি খেলা অনুষ্ঠিত হয়। এছাড়াও কলেজে একটি বাস্কেটবল মাঠ রয়েছে। কলেজের ছাত্র-ছাত্রীদেরকে খেলাধুলার সুবিধা দিতে রয়েছে একটি ক্রীড়া সামগ্রী বিতরণ কক্ষ; যেখান থেকে শিক্ষার্থীদের বিভিন্ন প্রকার খেলার সামগ্রী সরবরাহ করা হয়। বিভিন্ন জাতীয় দিবসে কলেজ মাঠে কুচকাওয়াজসহ নানা রকম সাংস্কৃতিক অনুষ্ঠান পালন করা হয় । তাছাড়া বার্ষিক ক্রীড়া প্রতিযোগীতাও অনুষ্ঠিত হয়। লেখাপড়ার পাশাপাশি সুসং কলেজে শিক্ষা-সহায়ক কার্যক্রমকেও বিশেষ গুরুত্ব দেয়া হয়। এ কারণে প্রতিবছর উচ্চ মাধ্যমিক পরিক্ষায় ভালো ফল অর্জনের পাশাপাশি দেশের শিক্ষা প্রতিষ্ঠানগুলোর মধ্যে আয়োজিত বিভিন্ন প্রতিযোগিতায় এ কলেজের ছাত্র ছাত্রীরা বরাবরই আশানুরূপ সাফল্য অর্জন করে আসছে। "প্রতিষ্ঠা ও নামকরণ"। [স্থায়ীভাবে অকার্যকর সংযোগ] "শিক্ষা কার্যক্রম"। ২ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৫।  সুসং মহাবিদ্যালয় প্রতিষ্ঠাকালিন সময় ১৯৭০ সাল, স্থানীয় কিছু ব্যাক্তিবর্গদের নিয়ে বর্তমান স্থানটিতে কলেজটিকে প্রতিষ্ঠা করতে সক্ষম হয় তখনকার সময়ের এই এলাকার মরহুম খোরশেদ মাল এর মেঝো পুত্র হানিফ মো:ঢলু মালকে প্রথম ছাত্র হিসেবে ভর্তির মাধ্যমে সূচনা হয় এক নতুন দিগন্তের। সুসং ডিগ্রি কলেজটি প্রতিষ্ঠায় তৎকালীন প্রভাবশালী স্থানীয় ব্যাক্তি জনাব এম আবদুল জব্বার,দুর্গা প্রসাদ তিওয়ারিসহ আরো ব্যাক্তিবর্গ ভূমিকা রাখেন। সুসং কলেজের ওয়েবসাইট। ওয়েব্যাক মেশিনে আর্কাইভকৃত ৩ জুন ২০২০ তারিখে
হারমানপ্রীত কৌর

হারমানপ্রীত কৌর (গুরুমুখী: ਹਰਮਨਪ੍ਰੀਤ ਕੌਰ; জন্ম: ৮ মার্চ, ১৯৮৯) পাঞ্জাবের মোগা এলাকায় জন্মগ্রহণকারী ভারতের প্রমিলা আন্তর্জাতিক ক্রিকেটার। ভারত দলের অধিনায়কেরও দায়িত্ব পালন করেছেন তিনি। দলে তিনি মূলতঃ ডানহাতি ব্যাটসম্যান। পাশাপাশি ডানহাতে মিডিয়াম ফাস্ট বোলিংয়েও পারদর্শিতা দেখিয়েছেন। ২০০৯ মহিলা ক্রিকেট বিশ্বকাপ এ ভারতের প্রথম গ্রূপ ম্যাচ দিয়ে পাকিস্তানের বিপক্ষে বোরালে অনুষ্ঠিত খেলায় তার ওডিআই অভিষেক হয়। ব্যক্তিগত সর্বোচ্চ ১০৭* তুলেছেন। এ পর্যন্ত তিনি আটটি ওডিআইয়ে অংশ নিয়েছেন। ১৩ আগস্ট, ২০১৪ তারিখে ওর্মসলিতে অনুষ্ঠিত টেস্টে ইংল্যান্ডের বিপক্ষে অভিষেক ঘটে। টেস্টে তার সেরা বোলিং পরিসংখ্যান হচ্ছে ৫/৪৪। ২০০৯ আইসিসি মহিলা বিশ্ব টুয়েন্টি২০ তে তার আন্তর্জাতিক টুয়েন্টি২০ তে অভিষেক হয়। ২০০৯ আইসিসি মহিলা বিশ্ব টুয়েন্টি২০ থেকে নিয়মিত ভারতের প্রতিনিধিত্ব করে আসছেন তিনি। ২০১৭ সালে ভারত সরকার কর্তৃক প্রদত্ত আন্তর্জাতিক স্তরে খেলাধুলায় উৎকর্ষের স্বীকৃতি স্বরূপ অর্জুন পুরস্কারে সম্মানিত করে। হারমান প্রীত কৌর ক্যারিয়ারে অনেক বিতর্কের জন্ম দিয়েছেন৷ ইতিমধ্যে পাঞ্জাব পুলিশ তার স্নাতক সমমানের ডিগ্রীকে জালিয়াত বলে ঘোষণা করেছে এবং তাকে উক্ত জালিয়াতির কারণে ডিএসপি থেকে কনস্টেবল করে দেওয়া হয়েছে৷ বাংলাদেশের বিপক্ষে ২০২৩ সালে এক ওডিআই সিরিজের তৃতীয় ওয়ানডের প্রেজেন্টেশন সিরিমনিতে খোলাখুলি আম্পারিং নিয়ে সমালোচনা করে বিতর্কের জন্ম দেন৷ ২০২৩ সালে অপেশাদার সুলভ আচরণ ও বিধিমালা ভঙ্গের দায়ে আইসিসি তাকে জরিমানা ও ডিমেরিট পয়েন্ট প্রদান করে এবং দুটি ওডিআই ম্যাচের জন্য সাস্পেন্সন প্রদান করে৷ "India Women Squad"। espncricinfo.com। মার্চ ২৮, ২০১৩। সংগ্রহের তারিখ এপ্রিল ১, ২০১৩।  "Player Profile: Harmanpreet Kaur"। Cricinfo। সংগ্রহের তারিখ ৬ মার্চ ২০১০।  "Player Profile: Harmanpreet Kaur"। CricketArchive। সংগ্রহের তারিখ ৬ মার্চ ২০১০।  "India T20 skipper Harmanpreet Kaur's graduation degree fake Cricket…"। ২০২৩-০৭-২৩। ২০২৩-০৭-২৩ তারিখে মূল থেকে আর্কাইভ করা।  "সনদ জাল করে পুলিশের চাকরি পান হারমানপ্রীত – খেলা ৭১"। ২০২৩-০৭-২৪। ২০২৩-০৭-২৪ তারিখে মূল থেকে আর্কাইভ করা।  "Harmanpreet Kaur highlights poor umpiring during Bangladesh series af…"। ২০২৩-০৭-২৩। ২০২৩-০৭-২৩ তারিখে মূল থেকে আর্কাইভ করা।  "India's Harmanpreet escapes with fine of 75pc match-fees"। ২০২৩-০৭-২৩। ২০২৩-০৭-২৩ তারিখে মূল থেকে আর্কাইভ করা।  "Indian captain Harmanpreet Kaur handed two-match ban for outburst C…"। ২০২৩-০৭-২৮। ২০২৩-০৭-২৮ তারিখে মূল থেকে আর্কাইভ করা।  ভারত জাতীয় মহিলা ক্রিকেট দল উইকিমিডিয়া কমন্সে হারমানপ্রীত কৌর সংক্রান্ত মিডিয়া রয়েছে। ইএসপিএনক্রিকইনফোতে হারমানপ্রীত কৌর (ইংরেজি)
ভৌত রসায়ন

ভৌত রসায়ন (physical chemistry) হল রসায়ন বিজ্ঞানের একটি প্রধান শাখা । এই শাখায় কোনো রাসায়নিক বিক্রিয়ার বাহ্যিক ও অভ্যন্তরীণ পরিবর্তণ এবং ঘটনাবলীকে বিজ্ঞানের বিভিন্ন মৌলিক সূত্রের প্রয়োগে ব্যাখ্যা করা হয়। এছাড়াও, এই শাখায় পদার্থের ভৌত অবস্থা এবং বিভিন্ন প্রভাবকের উপস্থিতিতে তাদের পরিবর্তণ সম্বন্ধে পুংখানুপুঙ্খরূপে আলোচনা করা হয়। কোনো রাসায়নিক ব্যবস্থায় (chemical system) অণু-পরমাণুর অবস্থা, শক্তি ইত্যাদির পরিবর্তণও এই শাখার আলোচ্য বিষয়। আইএসবিএন ৯৭৮-৮৭-৪০৩-০৬৬৯-৯
ভারতীয় পদমর্যাদা ক্রম

ভারতীয় প্রজাতন্ত্রের পদমর্যাদা ক্রম (Order of Precedence) হল একটি প্রোটোকল তালিকা (গুরুত্বপূর্ণ পদের ক্রমবিন্যাস)। এতে পদাধিকারি ও আধিকারিকদের তাদের পদ ও ভারত সরকারের কার্যালয় অনুসারে তালিকাভুক্ত করা থাকে। ভারতের রাষ্ট্রপতির কার্যালয় স্বরাষ্ট্র মন্ত্রক কর্তৃক পরিচালিত হলেও, এই তালিকা ভারতের রাষ্ট্রপতিই নির্দিষ্ট করে দেন। এই তালিকাটি শুধুমাত্র আনুষ্ঠানিক প্রোটোকল নির্দেশ করতে ব্যবহৃত হয়। এর কোনো আইনি ভিত্তি নেই। ভারত সরকারের দৈনন্দিন কার্যক্ষেত্রেও এটি প্রযোজ্য হয় না। ২০১৫ সালের এপ্রিল মাসের পরিস্থিতি অনুসারে এই তালিকাটি নিম্নরূপ: Atal Bihari Vajpayee is also a holder of the Bharat Ratna, but derives higher precedence by virtue of being a former Prime Minister. ২০১৫ সালের ১ জানুয়ারি থেকে যোজনা কমিশনের পরিবর্তে নীতি আয়োগ গঠিত হয়েছে। However, MHA hasn't yet updated the Indian Order of Precedence. Order of Precedence of India MHA, India গেজেটেড অফিসার "President's Secretariat" (পিডিএফ)। Office of the President of India। Rajya Sabha। ১৯৭৯-০৮-২৬। সংগ্রহের তারিখ ২০১০-০৮-০৫।  "সংরক্ষণাগারভুক্ত অনুলিপি"। ২৮ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৫।  "Government constitutes National Institution for Transforming India (NITI) Aayog"। National Informatics Centre। সংগ্রহের তারিখ ৯ জানুয়ারি ২০১৫।
আফগানিস্তান হ্যান্ডবল ফেডারেশন

আফগানিস্তান হ্যান্ডবল ফেডারেশন আফগানিস্তানের হ্যান্ডবলের সর্বোচ্চ ক্রীড়া নিয়ন্ত্রক সংস্থা। আফগানিস্তান হ্যান্ডবল ফেডারেশন আফগানিস্তান জাতীয় হ্যান্ডবল দলের বর্তমান পরিচালনা পর্ষদ। আফগানিস্তানহ্যান্ডবল ফেডারেশন মূলত ২০০৪ সালে প্রতিষ্ঠিত হয়। "সংরক্ষণাগারভুক্ত অনুলিপি"। ১৮ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৫।  "Afghanistan Handball Federation"। http://www.ihf.info/। ১৮ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২২ অক্টোবর ২০১৫।  |ওয়েবসাইট= এ বহিঃসংযোগ দেয়া (সাহায্য)
ডাব্লিউডাব্লিউই ইউনাইটেড স্টেটস চ্যাম্পিয়নশিপ

ডাব্লিউডাব্লিউই ইউনাইটেড স্টেটস চ্যাম্পিয়নশিপ ডাব্লিউডাব্লিউই এর পেশাদারি কুস্তি চ্যাম্পিয়নশিপ। ডাব্লিউডাব্লিউই ইউনাইটেড স্টেটস চ্যাম্পিয়নশিপ এবং ডাব্লিউডাব্লিউই আন্তঃমহাদেশীয় চ্যাম্পিয়নশিপ হল মাধ্যমিক পর্যায়ের খেতাব। আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ মিড-আটল্যান্টিক চ্যাম্পিয়নশিপ রেসলিং (পরে জিম ক্রকেট রেসলিং হিসেবে পরিচিতি পেয়েছে এবং ওয়ার্ল্ড চ্যাম্পিয়নশিপ রেসলিং বা ডাব্লিউসিডাব্লিউ) দ্বারা প্রবর্তিত হয়েছে। বর্তমানে ডাব্লিউডাব্লিউই তে পাঁচটি চ্যাম্পিয়নশিপ সক্রিয় আছে। তার মধ্যে এটি একমাত্র চ্যাম্পিয়িনশীপ যেটির জন্ম ডাব্লিউডাব্লিউই তে হয় নি। আসলে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ প্রথমে মার্কিন যুক্তরাষ্ট্র হেভিওয়েট চ্যাম্পিয়নশিপ নামে পরিচিত ছিল। ১৯৭৫ সালের ১ জানুয়ারি জিম ক্রকেট জুনিয়র পরিচালিত মিড-আটল্যান্টিক চ্যাম্পিয়নশিপ নামক আঞ্চলিক কুস্তি প্রমোশনে এই খেতাবের যাত্রা শুরু হয়। হার্লে রেস প্রথম বা উদ্ভোদনী চ্যাম্পিয়ন হয়। এই খেতাব খুব শীঘ্রই এনডাব্লিউই মিড-আটল্যান্টিক হেভিওয়েট চ্যাম্পিয়নশিপ এর সাথে প্রতিস্থাপন করা হয়। তখন এটি ছিল ঐ প্রমোশনের একক কুস্তিগিরদের সর্বোচ্চ খেতাব। ১৯৮৬ সাল এটি পর্যন্ত মিড আটল্যান্টিক অঞ্চলের শীর্ষ চ্যাম্পিয়নশিপ ছিল। তারপরে এটি প্রমোশনের মাধ্যমিক চ্যাম্পিয়নশিপ ছিল। ১৯৮৮ সালের নভেম্বরে টেড টার্নার কোম্পানিটা কিনে নেন এবং নতুন নামকরণ করে ওয়ার্ল্ড চ্যাম্পিয়নশিপ রেসলিং হিসেবে। ২০০১ সালে, ওয়ার্ল্ড রেসলিং ফেডারেশন (ডাব্লিউডাব্লিউএফ) ওয়ার্ল্ড চ্যাম্পিয়নশিপ রেসলিং ক্রয় করে নেয়। তাই ক্রয়ের অংশ হিসেবে মার্কিন যুক্তরাষ্ট্র চ্যাম্পিয়নশিপ ডাব্লিউডাব্লিউএফের সম্পত্তি হয়ে যায়। ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপের টুর্নামেন্টটি স্ম্যাকডাউনের জন্য ১৯ জুন থেকে ২৭ জুলাই, ২০২৩ এর মধ্যে অনুষ্ঠিত হয়েছিল! ব্র্যান্ড ডাব্লিউসিডাব্লিউ মার্কিন যুক্তরাষ্ট্র হেভিওয়েট টাইটেলের ইতিহাস ডাব্লিউসিডাব্লিউ/ডাব্লিউডাব্লিউই মার্কিন যুক্তরাষ্ট্র টাইটেলের ইতিহাস
কোরিয়া বাস্কেটবল অ্যাসোসিয়েশন

কোরিয়া বাস্কেটবল অ্যাসোসিয়েশন (কেবিএ) (কোরীয়: 대한농구협회) দক্ষিণ কোরিয়ার বাস্কেটবলের পরিচালনা পর্ষদ। এটি ১৯২৫ সালে সিউলে প্রতিষ্ঠিত হয়। কোরিয়া বাস্কেটবল অ্যাসোসিয়েশন আন্তর্জাতিক বাস্কেটবল ফেডারেশনের এবং এশিয়া বাস্কেটবল ফেডারেশনের সদস্য। ফেডারেশন বর্তমান সভাপতি হচ্ছেন পাং ইয়াল। কোরিয়া বাস্কেটবল অ্যাসোসিয়েশন কোরিয়া জাতীয় বাস্কেটবল দল এবং কোরিয়া নারী জাতীয় বাস্কেটবল দল এই দুইটি দলকে পরিচালনা করেন। ২০১৩ 2014–present "Central Board Members"। Korea Basketball Association। ২০১৫। ২১ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৫।
নিউ গড়িয়া

নিউ গড়িয়া হল ভারতের পশ্চিমবঙ্গ রাজ্যের রাজধানী কলকাতা শহরের দক্ষিণাংশের গড়িয়া অঞ্চলের একটি এলাকা। এই এলাকার উত্তর দিকে ইস্টার্ন মেট্রোপলিটান বাইপাস, পশ্চিম দিকে পাটুলি, দক্ষিণ দিকে গড়িয়া রেল স্টেশন এবং পূর্ব দিকে চক গড়িয়া অবস্থিত। নিউ গড়িয়ায় দুটি প্রধান বাস টার্মিনাস রয়েছে। এই দুটি টার্মিনাস সি-৫ ও ২০৬ বাস রুটের নামে পরিচিত। আগে টার্মিনাসদুটি এই দুটি রুটের বাসের জন্য ব্যবহৃত হত। এখন এখান থেকে শহরের বিভিন্ন প্রান্তে যাওয়ার বাস পাওয়া যায়। এছাড়া নিউ গড়িয়ায় শিয়ালদহ দক্ষিণ শাখার নিউ গড়িয়া হল্ট রেল স্টেশন অবস্থিত। ইস্টার্ন মেট্রোপলিটান বাইপাস (বিধাননগরের প্রবেশপথ) পঞ্চসায়র মেন রোড গড়িয়া স্টেশন রোড শ্রীনগর মেন রোড হাইল্যান্ড পার্ক। কলকাতার দ্বিতীয় উচ্চতম ভবন (সাউথ সিটির পরে)। এটি ই. এম. বাইপাসের ধারে চক গড়িয়ায় অবস্থিত। হাইল্যান্ড পার্কের কাছে মেট্রোপলিস মল ও আইনক্স, বিগ বাজার, ফুড কোর্ট, বার লঞ্জ। তেঁতুলবেড়িয়া কামালগাজি কলকাতা মেট্রো কলকাতা শহরতলি রেল ইস্টার্ন মেট্রোপলিটান বাইপাস "Bus routes in Kolkata"। kolkataweb.com। ২৩ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৫।  "The Telegraph - Calcutta (Kolkata) - Metro - Mahalaya debut for Metro AC rakes"। telegraphindia.com। সংগ্রহের তারিখ ২৬ জুলাই ২০১৫।  "City Metro to launch first AC rake on Mahalaya"। The Times of India। সংগ্রহের তারিখ ২৬ জুলাই ২০১৫।  উইকিমিডিয়া কমন্সে গড়িয়া সংক্রান্ত মিডিয়া রয়েছে। উইকিভ্রমণ থেকে নিউ গড়িয়া ভ্রমণ নির্দেশিকা পড়ুন। New Garia at mapsofindia.com টেমপ্লেট:Neighbourhoods in Garia টেমপ্লেট:Neighbourhoods in South Kolkata
শিপন মিত্র

শিপন মিত্র (জন্ম: ১৯৮৭ সাল, ঢাকা) বাংলাদেশের একজন জনপ্রিয় অভিনেতা। সৈকত নাসির পরিচালিত ‘দেশা দ্য লিডার’ ছবিতে অভিনয়ের মাধ্যমে চলচ্চিত্রে পদার্পণ করেন শিপন মিত্র। তিনি ফিল্ম নিয়ে মালয়েশিয়া থেকে পড়াশোনা শেষ করে বাংলাদেশে এসে একটি প্রযোজনা প্রতিষ্ঠান চালু করেছিলেন। সেখান থেকে ‘আরাধনা’ শিরোনামে একটি মিউজিক ভিডিও নির্মাণ করা হয়েছিল। কণ্ঠশিল্পী ইমরান ও নির্ঝরের গাওয়া গানটিতে শিপন মডেল হিসেবে ছিলেন। গান দেখে চিত্রনাট্যকার আব্দুল্লাহ জহির বাবু তাকে পছন্দ করেন। তারপর পরিচালক সৈকত নাসির ও বাবুর মাধ্যমে চলচ্চিত্রে আসেন। "মা'কে নিয়ে আরটিভিতে হাজির শিপন"। ২৫ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১ জুন ২০২০।  "নতুন চলচ্চিত্রে শিপন মিত্র"। ১৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১ জুন ২০২০।  "আমার জন্য সম্পূর্ণ নতুন অভিজ্ঞতা: শিপন মিত্র"। RTV Online (ইংরেজি ভাষায়)। সংগ্রহের তারিখ ১ জুন ২০২০।  বাংলা মুভি ডেটাবেজে শিপন মিত্র
রুশ রুবল

রুবল বা রুবেল (মুদ্রা প্রতীক: руб; ব্যাংক কোড: RUB) (রুশ: рубль রুব্লে) হল রাশিয়ার মুদ্রা। এটি আরো ২টি আংশিকভাবে স্বীকৃত দেশ আবখাজিয়া এবং দক্ষিণ ওসেটিয়া -তেও ব্যবহৃত। প্রাথমিকভাবে রুবল, রুশ সাম্রাজ্যের মুদ্রা ছিল, ও পরে সোভিয়েত ঐক্য-র ও। রুবলের ভগ্নাংশ কোপেক (রুশ: копе́йка কপেকা) যার মূল্যমান একের একশত ভাগের একভাগ। রুবল হল বিশ্বের প্রথম দশমিক মুদ্রা, ১৭০৪ সালে যখন ১ রুবল = ১০০ কোপেক, আইনগতভাবে সমান হয়ে ওঠে। "Монеты | Банкноты и монеты | Банк России"। Cbr.ru। সংগ্রহের তারিখ ২০১৫-০৮-৩০।  "Цены возобновили рост после трех месяцев падения :: Экономика :: РБК"। Top.rbc.ru। সংগ্রহের তারিখ ২০১৫-০৮-৩০।  История отечественного рубля и копейки (часть 4) ওয়েব্যাক মেশিনে আর্কাইভকৃত ১৯ আগস্ট ২০১১ তারিখে at the law-theory.ru (রুশ) রুশ রুবল (কাগজের টাকা) - প্রাক্তন ইউএসএসআর এর নোট সহ (ইংরেজি) (জার্মান) (ফরাসি)
মেসওয়াক

মেসওয়াক হলো মুসলমানদের দাঁত মাজার উপকরণ যা একটি গাছের ডাল, কাঠ বা শিকড়'ও হতে পারে। এটি মুখের পরিষ্কার-পরিচ্ছন্নতার মাধ্যমে আল্লাহর সন্তুষ্টি অর্জনের সুন্নাহ পদ্ধতি। السواك (মিসওয়াক) শব্দটি ساك (সিওয়াক) শব্দমূল থেকে এসেছে। এর আভিধানিক অর্থ হল ঘষা, মাজা বা মর্দন করা। এর সবচেয়ে কাছাকাছি বাংলা প্রতিশব্দ হল দাঁতন। ইসলামি পরিভাষায়, দাঁত থেকে হলুদ বর্ণ বা এ জাতীয় ময়লা দূর করার জন্য কাঠ বা গাছের ডাল ব্যবহার করাকে মিসওয়াক বলে। দীর্ঘ সময় ধরে বাংলা ভাষায় ব্যবহৃত হওয়ায় এটি বাংলা ভাষার'ও একটি শব্দ। এটি 'মেসওয়াক' নামে আত্তীকৃত হয়েছে। একে অনেক ঐতিহাসিকেরা ব্রাশের প্রাথমিক রূপ মনে করেন। কারণ তখনকার যুগে এটিই ছিল দাঁত মাজার একমাত্র মাধ্যম। ইসলামে মেসওয়াক একটি বিশেষ স্থান দখল করে রয়েছে।অযু ও গোসলের পূর্বে মেসওয়াক করা সুন্নত। এছাড়া যেকোন ভালো কাজের পূর্বে নবীজি মেসওয়াক করতেন। অযু গোসল তায়াম্মুম সুন্নত মেসওয়াক-ইসলামিক নলেজ ব্যাংক,২০১১